
Egy elfeledett Hunyadi-eposz a XVI. századból

A dolgozat tárgy egy feledésbe merült neolatin panegyricus: Elias Corvinus Ioannis Hunniadae res bellicae contra Turcas című panegyricus eposza. A műről eddig egyetlen rövid összehasonlító elemzés jelent meg Galántai Erzsébet tollából. Dolgozatomban három témát érintek. Szerkezetileg elemzem a művet, majd megvizsgálom, hogyan viszonyul az eposz a Habsburg és a Hunyadi propagandához. Ezt követően megpróbálom elhelyezni a művet a neolatin turcicairodalmon belül: feltárom a panegyricus kapcsolatait Alexander Cortesius De laudibus bellicis Matthiae Corvini Hungariae regis című művével, és (többek között az előbbi eposzhoz hasonlítva) megvizsgálom a Res bellicae krisztianizációhoz és a teológiai korrektség kérdéséhez való viszonyát.



